cyanic-selkie/wikianc huggingface dataset:
Christophe Rinero
Christophe Rinero (født 29. desember 1973 i Moissac) er en tidligere profesjonell fransk landeveissyklist. Hans største meritter er seieren i Tour de l'Avenir i 1998 og klatretrøya i Tour de France samme år.
ZSU-23-4
Det er eller har vært i tjeneste i Afghanistan, Algerie, Angola, Bulgaria, Republikken Kongo, Cuba, Tsjekkoslovakia, Egypt, Ungarn, India, Iran, Irak, Jordan, Nord-Korea, Libya, Nigeria, Peru, Polen, Somalia, Syria, Tsjetsjenia, Vietnam, Jemen og det tidligere Jugoslavia.
Svennestykke
1. Svennestykke er det avsluttende produkt ved avleggelse av en svenneprøve. Svennestykket blir vurdert av en prøvenemnd på minst to medlemmer med kompetanse innen det aktuelle faget.
2. Svennestykke brukes i overført betydning om noe som er gjort ekstra bra, "imponerende svennestykke". Ordet er mye brukt i denne betydningen innen musikk- og filmanmeldelser. "Mesterstykke" / "Mesterverk" er brukt på samme måte, men beskriver et høyere nivå.
Sauesaks
Sauesaksa består av to rundt 10 cm lange knivblad, som er laget av to stykker fjærende stål. Stykkene er skrudd fast i hverandre, og fjæringen gjør at saksa åpner seg når saueklipperen åpner handa.
I moderne landbruk er sauesaksa blitt erstattet av elektriske klippemaskiner.
Engelsk 2. divisjon 1939–40
==Tabell ==
Gibson Flying V
Gibson Flying V er en elektrisk gitar som ble introdusert i 1958 av Gibson. Det er en plankegitar. Den har blitt laget i flere perioder.
Den første modellen, fra 1958-1963, er den mest ettertraktede. Kvaliteten var svært høy, og i store delen av denne perioden (1958-1961/1962, eventuelt også 1963) ble gitaren laget med P.A.F. humbuckermikrofoner, som anses for å være noe av det beste blant gitarmikker.
På 1970- og 1980-tallet ble disse gitarene fremfor alt populære innen hardrock, kanskje på grunn av formen som skilte seg mye fra datidens gitarer. På grunn av de små opplagene den ble produsert i, har gitaren blitt veldig dyr. I 1963 stoppet produksjonen.
VM i fotball for kvinner 2011
VM i fotball for kvinner 2011 er det 6. offisielle verdensmesterskapet i fotball for kvinner, og avholdes i Tyskland fra 26. juni til 17. juli 2011. FIFA, som arrangerer mesterskapet, valgte Tyskland fremfor Canada som arrangør. Andre søkere var Sveits, Frankrike, Australia og Peru, men alle trakk seg fortløpende. Japan ble mestere da de slo USA 3-1 på straffespark i finalen.
Arenaer
Turneringen blir spilt på disse banene:
Ettersom toppkapasiteten er på 74 000 tilskuere, vil det ikke bli satt tilskuerrekord, da den gjeldende tilskuerrekorden er på 90 185 tilskuere. Åpningskampen spilles på Olympiastadion i Berlin, og finalen spilles på Commerzbank-Arena i Frankfurt.
Kvalifisering
Som et resultat av økende popularitet og omfang, var det snakk om å øke antall lag i VM fra 16 til 24. Imidlertid ble dette droppet som et resultat av at Tyskland slo Argentina 11–0, noe som Sepp Blatter brukte som argument mot en slik økning. Dermed er det fortsatt 16 lag i VM i 2011.
Rekkefølgen mellom lagene
For VM bruker FIFA følgende kriterier for å avgjøre rekkefølgen mellom lagene.
Utslagstablå
'' * Japan vinner 3-1 på straffespark. 5-3 sammenlagt.''
Priser
Beste spiller
Gull ballen:  Homare Sawa
Sølv ballen:  Abby Wambach
Cockroach Clan
Cockroach Clan er et street-punk/oi-punk band fra Lillehammer. Det startet i 1994, og bygde raskt opp en fanbase, samt et rykte om forrykende livefremføringer. De første albumene er som klassikere å regne i punkemiljøet. Bandet gav ut første album på 22 år 13. september 2019 på plateselskapet Fysisk Format.
Diskografi
De har gitt ut fire plater på Progress Records. Bandets nyeste plate er gitt ut på Fysisk Format.
VM i fotball for kvinner 2011
Priser
Bronse ballen:  Hope Solo
Gibson Flying V
I 1966 begynte man å lage en modifisert kopi av den tidligere modellen. Denne er ikke like ettertraktet som den originale, men regnes fortsatt som et attraktivt instrument.
VM i fotball for kvinner 2011
Priser
Toppscorer
Gibson Flying V
I 1982 kom den første tro kopien av 1959-modellen av Gibson Flying V. Denne ble levert med en brun gitarkasse med V-form. Denne ble laget fram til 1983.
VM i fotball for kvinner 2011
Priser
Gull støvelen: Homare Sawa
Østrungen
Østrungen er en innsjø sør i Selbu kommune i Trøndelag, nordvest for fjellet Bringen. Den har tilsig fra mindre elver i sør og øst, og utløp mot nordvest gjennom Brandelva til Storslindvatnet.
VM i fotball for kvinner 2011
Priser
Sølv støvelen: Marta
Andre priser
Beste keeper: Hope Solo
Beste unge spiller: Caitlin Foord
FIFA Fair Play Trofé: Japan
Østrungen
Innsjøen er regulert som magasin for Slind kraftverk.
Det går bilvei fram til Østrungen fra fylkesvei 973 ved Mosletta. Det går også veier rundt nesten hele vannet.
Tone Dečman
Tone Dečman (født 26. juni 1913 i Ljubljana, død 1989) var en slovensk kombinertløper som konkurrerte for Jugoslavia. Han ble nummer 34 av 46 fullførende deltakere i OL i Garmisch-Partenkirchen i 1936. I 1934 satte han slovensk lengderekord i skihopping med 55 meter i Bled.
Gibson Flying V
I dag produserer Gibson flere ulike modeller av Flying V. Modeller med 1959-spesifikasjoner, 1968-spesifikasjone, og så videre.
Jimi Hendrix brukte Flying V allerede på slutten av 1960-tallet.
Gjervoldsøyveien (Arendal)
Gjervoldsøyveien (6–208, 35–261) er en vei i Arendal kommune, Aust-Agder. Den går fra fylkesvei 420, ved den vestlige enden av Vippa bro, og ut på Gjervoldsøy. Den er ca. 1200 meter lang.
Klorfluorkarbon
Et klorfluorkarbon, forkortet KFK (på engelsk chlorofluorocarbons og CFC), er en fullstendig fluor- og klor-basert halogenering av et hydrokarbon. Disse stoffene har vært svært populære som kuldemedier på grunn av ingen giftighet og høy stabilitet. De har også vært brukt som rensemiddel og drivmiddel i spraybokser. KFK-stoffene er nå langt på vei forbudt, og erstattet av hydroklorfluorkarboner (HKFK) (også med restriksjoner), hydrofluorkarboner (HFK) og naturlige stoffer som hydrokarboner, ammoniakk og karbondioksid. Forbudet kom som del av Montrealprotokollen som tiltak for å unngå reduksjon av ozonlaget i den øvre atmosfære.
Reduksjon av ozon med KFK
I stratosfæren pågår det en stadig veksling mellom oksygengass (O2)- og ozon (O3)-molekyler. Enkelte halogener, særlig klor og brom, fungerer som katalysatorer som påvirker dette kretsløpet, og hindrer danningen av ozon. Det blir derfor antatt at tilstedeværelsen av halogener i stratosfæren er årsak til en reduksjon i mengden ozon. Noe av årsaken er utslipp av klorfluorkarboner, såkalte KFK-gasser, som blant annet har blitt brukt som drivgass i spraybokser, som kjølevæske i kjøleskap og i en lang rekke andre produkter.
Da forskere på 1980-tallet fant ut at hullet i ozonlaget over Antarktis høyst sannsynlig skyldtes menneskenes utslipp av ozonnedbrytende gasser som KFK og haloner, ble det fra 1989 satt i verk en internasjonal avtale, Montreal-protokollen, der land forpliktet seg til å slutte å bruke ozonnedbrytere som KFK og halon. Importen av halon til Norge opphørte helt i 1994, og av KFK i 1995, og forbruket av ozonreduserende stoffer sank med mer enn 99 % fra 1986 til 2004.
Klorfluorkarboner som er eller har vært mye brukt:
R-12 og blandingsmediet R-500 med R-12 er forbudt å fylle på anlegg, og selges ikke lenger. Oppstår en lekkasje på et eksisterende R-12 anlegg benyttes R-409 som erstatningsstoff.
Simen Sand
Simen Sand (født Bjørn Simen Sand; 2. august 1963) er en norsk skuespiller, dubber, forfatter og koreograf.
Karriere
Han har jobbet som stemmeskuespiller i mange år, og startet sin karriere i Barnetimen og Radioteatret i en alder av seks år. Etter skuespillerutdannelse i Stockholm, skiftet Simen fokus mot dans, regi og koreografi.
Familie
Han er sønn av skuespillerparet Unni Bernhoft og Bjørn Sand.
Etiopía / Plaza de la Transparencia metrostasjon
Etiopía / Plaza de la Transparencia er en stasjon på Mexico bys metros Linje 3. Den ligger i det administrative distriktet Cuauhtémoc.
Stasjonen i krysset mellom Avenida Chapultepec og Avenida Xola, en rundkjøring som tidligere het Glorieta de Etiopía, og som stasjonen er oppkalt etter. Fram til 27. mars 2009 het den bare Etiopía, men fikk navnet Plaza de la Transparencia i tillegg i forbindelse med åpninga av Instituto de Acceso a la Información Pública del Distrito Federal («Det føderale distriktets institutt for tilgang til offentlig informasjon»), for at folk lettere skal være klar over hvor de skal gå for å få tilgang til den offentlige informasjonen som de har krav på.
Stasjonssymbolet er en silhuett av et løvehode, som spiller på det tidligere riksvåpenet til Etiopia, med logoen til Instituto de Acceso a la Información Pública del Distrito Federal nederst til venstre.
Hungersnøden i Bengal (1943)
Hungersnøden i Bengal fant sted i 1943 i britisk Bengal, som i dag er den selvstendige staten Bangladesh og den indiske delstaten Vest-Bengal. Det er anslått at minst tre millioner mennesker døde av sult, feilernæring og relaterte sykdommer under denne hungersnøden. Nobelprisvinner i økonomi, Amartya Sen, har i et banebrytende verk vist at katastrofen ikke skjedde på grunn av matmangel, men fordi den maten som fantes ikke ble tilfredsstillende distribuert.
Heidelands amt
Heidelands amt (tysk: Amt Kirchspielslandgemeinde Heide-Land) var et amt i kretsen Ditmarsken i delstaten Schleswig-Holstein, Tyskland. Heidelands amt var sentrert rundt Ditmarskens hovedstad; byen Heide. Amtet omfattet fem kommuner, men ikke selve byen Heide som (fortsatt) er en kretsfri by.
Hungersnøden i Bengal (1943)
Mulige årsaker
Storbritannia hadde lidd et sviende nederlag mot Japan i Slaget om Singapore i 1942. Den japanske offensiven fortsatte og Burma ble okkupert samme år. I mellomkrigstiden var Burma verdens største riseksportør, ettersom britene hadde oppmuntret burmesiske småbrukere til å produsere ris. I 1940 kom 15 % av Indias risforbruk fra Burma; denne andelen var større i Bengal grunnet områdets geografiske nærhet til Burma.
Det virker imidlertid lite sannsynlig at denne importen kan ha vært større enn 20 % enn Bengals samlede forbruk og derfor kan ikke dette bortfallet alene forklare katastrofen; selv om det bidro til at reservene ble mindre. Storbritannia fryktet en japansk invasjon av britisk India gjennom Bengal og tiltak ble truffet for å samle matlagre for britiske soldater og hindre tilgang til forsyninger for japanerne i tilfelle invasjon.
I området ved Chittagong, nær den burmesiske grensen, gjennomførte britene en «brent jord» taktikk; samtidig ble store mengder ris eksportert til Midtøsten til de britiske troppene der. Det ble også eksportert ris til Ceylon som hadde vært sterkt avhengig av burmesisk ris før krigen og hvor hovedkvarteret for britene i Sørøstasia befant seg. Den 16. oktober 1942 ble hele østkysten av Bengal og Orissa rammet av en orkan. Jordbruksområder så langt som 64 km (40 engelske mil) inn i landet ble oversvømmet og dette ødela rishøsten i disse områdene. Dette betydde at bøndene måtte leve på de små reservene de hadde, og såkornet som skulle blitt plantet vinteren 1942-43 ble brukt opp innen sommerværet kom i mai 1943.
Samtidig har Amartya Sen vist klart at det ikke var noen gjennomgående mangel på ris i Bengal i 1943; tilgangen var faktisk større enn i 1941, da det ikke var noen hungersnød. Dette bidro til en treg respons fra myndighetene. Det hadde ikke vært noen alvorlig avlingssvikt og hungersnød var derfor uventet.
Grunnlaget for katastrofen, argumenterer Sen, lå i rykter om mangel på ris som forårsaket hamstring og en økning i risprisene grunnet krigen (prisen på ris hadde doblet seg året før). Dette gjorde kjøp av ris til en god investering. Mens landeiende bønder som dyrket ris, og arbeidere i krigsrelatert industri og virksomhet fikk nyte godt av økte lønner, var det andre grupper som kom dårlig ut. Dagarbeidere på landsbygden, fiskere, og andre grupper fikk verdien av sine lønner redusert med opptil to tredeler siden 1940. Det var altså slik at selv om Bengal hadde nok ris og andre kornsorter til å dekke befolkningens behov, så var millioner av mennesker på kort tid blitt så fattige at de ikke kunne kjøpe tilgjengelig mat.
Manglende reaksjon
Etterhvert som situasjonen kom ut av kontroll forsøkte den britiske militære sjefen i Sørøstasia, Lord Mountbatten og visekongen, Lord Wavell å få den britiske regjeringens oppmerksomhet for nødhjelp til de hungersrammede områdene. Krigskabinettet og Leo Amery, minister for India, var imidlertid likegyldig; den indiske selvstendighetsbevegelsens kamp spilte også inn. Hva statsminister Winston Churchill visste og gjorde i forbindelse med hungerskatastrofen er tildels omstridt. Noe særlig engasjement er imidlertid vanskelig å spore. I det store og det hele feilet administrasjonen i vurderingen av katastrofen, den forsto ikke at grunnlaget var problemet med synkende kjøpekraft hos de fattigste.
Comano (Massa-Carrara)
Comano er en kommune i provinsen Massa-Carrara i den italienske regionen Toscana.
Frazioni
Camporaghena, Cattognano, Crespiano, Lagastrello, Montale, Prota og Torsana.
Akosombo kraftverk
Akosombo kraftverk er et vannkraftverk som blir drevet av vann fra Akosombodemningen, som demmer opp elven Volta i nærheten av Akosombo i Ghana.
Byggingen av kraftverket var ferdig i 1965. Kraftverket fikk først installert fire generatorer med 588 megawatt (MW) kapasitet til sammen, og fikk i 1972 to ekstra generatorer med 324 MW kapasitet. Til sammen har kraftverket i dag dermed 912 MW kapasitet.
Kraften verket produserer går til flere land i regionen; hvor mye dette blir, avhenger naturlig nok av været som bestemmer vannmengden i magasinet. Ghana opplevde en energikrise i 1998 på grunn av lavt vannivå i magasinet til kraftverket.
Kraftverket blir drevet av det statseide selskapet Volta River Authority.
Astrid Lødemel
Astrid Lødemel (født 9. desember 1971 i Oslo) er en norsk tidligere alpinist som var spesialist i fartsdisiplinene. Hun er fra Voss.
Hennes beste resultat i verdenscupen er en andreplass i super-G i Vail i USA 13. desember 1992, to hundredeler etter Ulrike Maier. Astrid Lødemel ble nr. 3 i utfor i Morzine i Frankrike 3. mars 1993. Hun deltok under vinter-OL for Norge i 1992 i Albertville med 15.-plass i utfor som beste resultat.
Høydepunktet i hennes karriere var VM i 1993 i Morioka i Japan. 11. februar tok hun sølvmedalje i utfor etter Kate Pace, og 14. februar tok hun bronsemedalje i super-G etter Katja Seizinger og Sylvia Eder.
Astrid Lødemel tok ti norske mesterskap, fem i utfor, to i super-G og tre i kombinasjonen. Hun la opp etter en kneskade i 1995.
Storbånd
Storbånd er betegnelsen på den øverste og fornemste grad i ordener, særlig i slike som har fem trinn, men også i en del andre. Betegnelsen har sitt opphav i ordensbåndet innehavere bærer skrått over brystet. Graden storbånd tilsvarer storkors i andre ordener. Den benyttes også der en ønsker å unngå den religiøst pregede betegnelsen kors. Storbånd benyttes for øverste grad i den jordanske Gjenfødelsesordenen og i thailandske ordener som Chula Chom Klao-ordenen, Den hvite elefants orden og Thailands krones orden.
I oversettelser benyttes betegnelsen storkors likevel enkelte ganger også om øverste grad i ordener som benytter annen terminologi, da for å indikere likeverdighet med hensyn til rang.
Beyoncé
Beyoncé Giselle Knowles-Carter (pikenavn Knowles; født 4. september 1981) er en amerikansk R&B- og popsanger. Hun er også komponist, plateprodusent, skuespiller og danser. Knowles ble først kjent som den kreative hjernen og førstesangeren i Destiny's Child.
Etter en rekke kommersielle suksessrike utgivelser med Destiny's Child utga Knowles sin debutplate som soloartist, Dangerously in Love, i juni 2003. Albumet ble en av de største kommersielle suksessene det året og toppet hitlistene i både USA og Storbritannia. To singler fra albumet, «Crazy in Love» og «Baby Boy», ga henne fem Grammy-priser i 2004. Hennes andre album, B'Day, som ble utgitt verden over 4. september 2005, fortsatte suksessen. Fra albumet solgte to singler meget godt, «Déjà Vu» og «Beautiful Liar» sammen med Shakira, foruten en annen singel som toppet hitlistene i mange land, «Irreplaceable». Det ga også Knowles hennes syvende Grammy som soloartist av hennes ti totalt.
Albumene hennes (Dangerously in love, B'Day, I Am…Sasha Fierce og 4) har gitt henne store hits verden over med Crazy In Love, Baby Boy, Me, Myself And I, Naughty Girl, Check On It, Déjà Vu, Irreplaceable, Beautiful Liar, If I Were A Boy, Single Ladies, Halo, Sweet Dreams og Best Thing I Never Had.
Hun er gift med hiphop-artisten Jay-Z.
Knowles er en stor fan av Michael Jackson, og sier selv at det var han som ga henne lysten til å opptre som artist.
De første årene
Beyoncé Giselle Knowles er den eldste av de to døtrene til Mathew Knowles og Tina Beyoncé fra Houston i Texas. Foreldrene hennes bestemte at fornavnet hennes skulle være en hyllest til morens pikenavn. Besteforeldrene på morsiden, Lumis Beyincé og Agnéz Deréon (en syerske), var fransktalende kreoler fra Louisiana. Hennes yngre søster er Solange Knowles og hun er kusine til Angela Beyincé som også er hennes personlige assistent og medkomponist.
Sammen med barndomsvennene LaTavia Roberson og Kelly Rowland, samt LeToya Luckett, dannet hun i en kvartett som opptrådte i bakgården og i Tina Knowles' hårsalong. Etter å ha sunget på lokale arrangementer fikk de en sjanse da de ble med Star Search, et fjernsynsshow som gikk fra 1983 til 1995 med Ed McMahon som vert. Jentegruppa, da kalt for «Girl's Tyme» tapte konkurransen og ble svært skuffet, men Mathew Knowles, Knowles' far og Rowlands rettslige verge, ble manager for jentegruppa. Han sa opp jobben hos Xerox til tross for at familiens inntektsgrunnlag ble halvert. Da gruppa signerte kontrakt med plateselskapet Columbia Records i 1996, betalte satsingen seg.
Som tenåring gikk Knowles på High School for the Performing and Visual Arts i Houston hvor hun viste sine musikalske talenter. Hun gikk senere på Alief Elsik High School, også det i Houston.
Destiny's Child
Før Beyoncé ble soloartist, var hun med i gruppa Destiny's Child. Gruppa sang en blanding av r&b, soul, og pop. Destiny's Child ble berømt i 1998 da de gikk til topps på Billboard Hot 100 med singelen «No, No, No Part 2». Selv etter mye ståk og mediaomtale da LeToya Luckett og LaTavia Roberson forlot gruppa, forble Destiny's Child en av de mest populære R&B- og popgruppene tidlig i 2000-årene med flere singler på hitlistene og to album.
I 2005 dro Destiny's Child på en verdensturne kalt «Destiny Fulfilled … And Lovin' It», sponset av hamburgerkjeden McDonald's. Gruppen besøkte 70 byer fra april til september. 13. juni 2005 ble det annonsert at gruppen skulle oppløses etter at verdensturnéen var ferdig. I oktober 2005 utga gruppen sitt siste album, kalt #1's og innholdt alle singlene som hadde blitt nummer én på hitlistene. I tillegg inneholdt den tre nye sanger som «Stand up for Love». Albumet solgte tre millioner verden over.
Solokarriere
Som soloartist bruker hun bare fornavnet Beyoncé. I løpet av høsten 2002 opptrådte Beyoncé som sanger på rapperen Jay-Zs hitsingel «'03 Bonnie & Clyde». Våren 2003 sang hun en duett sammen med Luther Vandross, «The Closer I Get to You», som først hadde blitt gjort berømt av Roberta Flack og Donny Hathaway. I denne versjonen ble vokalstemmene byttet om ved at Vandross tok Flacks stemme og Knowles tok Hathaways. Duetten ble senere tatt med på soloalbumet hennes og på Vandross' album, Dance with My Father, og de delte en Grammy-pris som beste R&B-utgivelse som duo eller gruppe.
Dangerously in Love
I 2003 utga hun sitt debutalbum som soloartist, Dangerously in Love, og albumet gikk inn på Billboard 200 på førsteplass og solgte 317,000 kopier den første uka. Den første singelen fra plata var den funky «Crazy in Love» som havnet rett på førsteplass på Billboard-lista i USA. Den lå på førsteplass i åtte uker. Singel nummer to fra albumet Dangerously in love, «Baby Boy» gjorde enda større suksess og lå på førsteplass i ni uker i USA. «Baby Boy» ble hennes største hit fra albumet Dangerously in love, som til dags dato har solgt over 7,5 millioner verden over. Den tredje singelen, «Me, Myself & I», hadde ikke like stor suksess som de to første. Den kom ikke lenger opp enn ellevteplass i USA. «Naughty Girl» som ble utgitt som den siste offisielle singelen fra Beyoncés Dangerously in love, fikk fjerdeplass som høyeste plassering på Billboard i USA, men nådde førsteplass i Storbritannia.
B'Day
Hennes andre album, B'Day, ble utgitt verden over 4. september 2006. Den første uka solgte albumet mer enn 541,000 kopier i USA alene og toppet hitlistene med én gang. Det var også det høyeste førsteukesalget fra en kvinnelig sanger i 2006, og hun passerte da Christina Aguilera som tidligere hadde hatt rekorden. Albumet solgte 7 millioner eksemplarer verden over. Albumets hovedsang, «Déjà Vu», gikk til toppen på hitlisten i USA og Storbritannia.
4
4 var Beyoncés fjerde studioalbum og ble utgitt 24. juni 2011. Albumet inkluderer hiter som «Run the World (Girls)» og «Best Thing I Never Had».
Beyoncé
13. desember 2013 ga Beyoncé ut sitt femte studioalbum, Beyoncé, helt uten annonsering eller promotering.
Lemonade
Lemonade var Beyoncés sjette studioalbum som ble utgitt eksklusivt på musikkplattformen Tidal. Albumet ble utgitt 23. april 2016. Lemonade skal ha vært oppkalt etter noe hennes bestemor sa i et bursdagsselskap. Dette var også Beyoncés andre album som ble gitt ut uten noe promotering. Noen av hitsene fra albumet er «Formation», «Sorry» og «Hold up»
Filmkarriere
Knowles debuterte på lerretet i 2001 som skuespiller, da hun sammen med skuespilleren Mekhi Phifer spilte i MTV-fjernsynsfilmen Carmen: A Hip Hopera.
Sommeren 2002 spilte hun i filmen Austin Powers in Goldmember med Mike Myers og Michael Caine. Hun spilte også inn sangen «Work It Out» som var på lydsporet til filmen. Sangen ble en stor suksess og havnet på debutplaten hennes, «Dangerously in Love». (hun sang også med Libaan Mahamed)
I februar 2006 spilte hun i komedien Den rosa panteren, sammen med blant andre Steve Martin, Jean Reno og Kevin Kline. Filmen ble en stor suksess første uken i USA og havnet på toppen i åpningshelgen. Check on it som ble spilt inn for filmen, ble også en stor suksess og havnet på førsteplass i USA på billboardlista i fire uker. Det ble hennes tredje førsteplass som soloartist.
I 2006 var hun med i musikalen Dreamgirls, som er basert på 1960-tallstrioen The Supremes. Filmen har blant andre Jamie Foxx og Eddie Murphy på rollelisten. Filmen ble samme år nominert til åtte Oscar-priser.
Hun var også med i filmen Obsessed (2009).
Kontroverser
Organisasjoner for dyrs rettigheter som People for the Ethical Treatment of Animals (PETA) har kritisert Knowles for å bruke dyreskinn i familiens kleskolleksjon «House of Deréon».
Filmografi
NB! Dette er en oversikt over spillefilmer Knowles har vært med i, og ikke hennes musikkvideoer.
Maserati Biturbo
Maserati Biturbo (1981–91) er to- og firedørs sportsbiler fra den italienske bilprodusenten Maserati.
Biturbo fra 1981 (Tipo 331) var en coupe med 90 graders, 2-liters V6-motor på 180 hk, basert på den i Maserati Merak, men med doble turboladere fra japanske IHI Corporation og 18 ventiler. Manuelt gir fra tyske ZF.
Biturbo S fra 1983 ble kun solgt i Italia og hadde samme 2-liters motor og 25 flere hk (205). Ved å holde volumet under 2 liter unngikk man i Italia en avgift på 38 %. Den fikk også Maserati Automatic Boost Control (MABC) som sikret mot turbohavari. Turboene ble vannavkjølt. Biturbo E fra 1983 var en 2.5-liters V6 for eksport (om lag 190 hk), og er den som det finnes flest av i Norge. Biturbo ES fra 1984 hadde 205 hk.
Kvalvågen
Kvalvågen er en 8 km bred bukt på vestsiden av Storfjorden, mellom Heer Land, Nathorst Land og Torell Land på Spitsbergen, Svalbard. Bukta avgrenses i øst av Boltodden under Zingerfjella (652 m), og i sør av neset under Kostrinskijfjellet. I botnen av bukta munner Strongbreen ut i havet. Fjellsidene er bratte i øst.
Maserati Biturbo
425 fra 1983 var 4-dørs sedan (Tipo 332) med 2.5-liters V6 for eksport (10 solgt av ItalBil i Norge), mens 420 fra 1985 hadde 2-litersmotoren. Spyder fra 1984 (Tipo 333) kom med 2 og 2.5-liters motorer. Biturbo II (med variantene S, E og ES) fra 1985 fikk tekniske forbedringer og noen få kosmetiske endringer.
Biturbo i fra 1986 erstattet forgasser med bensininnsprøytning fra italienske Marelli (188 hk). Biturbo Si fra samme året var en mer sportslig utgave og hadde 205 hk. Nyvinningen gjaldt også for 4-dørsvariantene 420i fra 1985, samt 425i og 420 Si. I 1987 kom variantene Si Black og E Si.
Spyder i fra 1986 var en to-seter cabriolet tegnet og ombygget av Zagato, samt bygd på forkortet chassis, Karif fra 1988 (Tipo 339, 250 eks.) var en 2-seters rask coupe på spyderens forkortede chassis (men med fast tak av glassfiber), og med opp til 280 hk. "Karif" er en vind som blåser i Adenbukta. Understellet var aktivt (Meccanica attiva) og ble brukt i V8eren Maserati Shamal 1989–93.
228 (1987–92, Tipo 334, 469 eks.) var en 2-dørs coupe som ligned på Biturbo, men var ment som Grand tourer (etterfølger til Maserati Kyalami og Maserati Quattroporte Serie II). Den var litt bredere og ble bygd på sedanens noe lengre chassis, og hadde ingen felles deler i selve karosseriet. Navnet "228" betyr da 2-dørs med 2.8-liters V6 (250 hk), en ny utgave som også ble brukt i sedanen 430 i fra 1986.
222 fra 1988 var nytt navn som stod for 2-dørs, 2-liters og 2. generasjon (Marcello Gandini hadde endret utseendet litt), med 222 E for eksport. I samme vending fikk man 422 for 4-dørsvarianten. Spyder i 1990 fikk samme endring i utseende. I 1990 kom 222 SE med 2.8-liters V6, erstattet i 1991 med 222 SR som kunne fås med adaptivt hjuloppheng.
Siste året ble det 4 ventiler per sylinder (4v.), og modellnavn som 222 4v. og 2.24v, samt 4.24v og 430 4v. (4-dørs) og til sist en 2.24 v. II. I hjemlandet solgte man 4.18v (77 eks.) som kun hadde 3 ventiler per sylinder. Fra 1991 kom nuovolook, der modellene fikk utseendet til Maserati Shamal (også utført av Marcello Gandini). Spyder III med nuovolook ble solgt fra 1991 til 1994. Biturbo ble lagt ned i 1993 og videreført i kraftbilene Maserati Shamal og Maserati Ghibli II.
Pilotmerket
Pilotmerket (Flugzeugführerabzeichen) er en tysk militær utmerkelse.
Design
Merket består av en oval sølvfarget krans hvor den ene siden er laget av laurbærblader, den andre siden av ekeblader. I senter er en mørkegrå ørn med vingene utspredd og med et hakekors i klørne. Merket er i to deler, ørnen er naglet fast til kransen. Merket ble i begynnelsen laget i buntmetall, nikkel og aluminium, men kom senere i sink. En versjon i tøy ble også introdusert, med aluminiumstråd sydd på bakgrunn i ull til offiserer, og bomullstråd på ull for menige.
Paul Martin Dahlø
Paul Martin Dahlø (født 29. august 1885 i Frøya, Sør-Trøndelag, død 2. mai 1967) var fisker og politiker som representerte Arbeiderpartiet, både som mangeårig kommunestyrerepresentant og ordfører i Sør-Frøya, samt som Stortingsrepresentant.
Innsynsutvalget
Innsynsutvalget var et norsk utvalg som vurderte søknader om innsyn i Overvåkingspolitiets arkiver og registre.
Utvalget ble opprettet etter at Lund-kommisjonen hadde lagt frem sin rapport om omfanget av ulovlig overvåking etter andre verdenskrig.
Paul Martin Dahlø
Av utdanning hadde Dahlø navigasjonseksamen ved sjømannsskolen i Trondheim, samt skippereksamen i Kristiansund i 1911. Han var fisker fra 1899-1910, sjømann i utenriksfart 1910-1911 og fører av fiskefartøy på norskekysten 1912-1945.
Innsynsutvalget
Utvalget kunne gi innsyn i dokumenter fra perioden 8. mai 1945 – 8. juni 1996. Dokumenter som er eldre eller yngre enn dette var det ikke anledning til å gi innsyn i. Søknadsfristen for å kreve innsyn utløp 31. desember 2002. Ved fristens utløp forelå det om lag 13 000 søknader.
Paul Martin Dahlø
Dahlø ble første gang innvalgt som kommunestyrerepresentant i Sør-Frøya kommunestyre i 1925 der han satt i 30 år til valget i 1955. Han var deretter vararepresentant i en periode. Mellom 1934 og 1947 var han ordfører i Sør-Frøya avbrutt av perioden 1941-1945. Samtidig satt han i styret og var leder av Sør-Frøya Arbeiderparti.
Innsynsutvalget
Søkere ville få innsyn i sin sak for dokumenter for perioden 8. mai 1945 til 25. november 1977. Fra 1977 og frem til innsynsperiodens utløp forutsettes det at dokumentet er lovstridig innhentet, registrert eller brukt. «Lovlig» overvåkede personer etter 1977 fikk ikke innsyn i registreringene, ei heller ikke opplyst om det fantes dokumenter eller ikke.
Personer som har fått innsyn i sin sak kunne kreve erstatning. Erstatning ble gitt dersom søker har lidd alvorlig skade, jf innsynsloven. Maksimal erstatning er kr 100 000,-.
Utvalget besto av tre personer oppnevnt av Kongen i statsråd.
Sorenskriver Anne Marie Stoltz var leder for utvalgt fram til 31.12.2003. Fra 1.1.2004 ble tingrettsdommer Randi Carlstedt oppnevnt som ny leder. Øvrige medlemmer var tidligere redaktør Thor Bjarne Bore og professor Per Maurseth. I tillegg var det tilsatt et sekretariat som forberedte sakene for utvalget.
Alle som arbeidet med sakene er sikkerhetsklarert for STRENGT HEMMELIG, og hadde full og uhindret adgang til arkiver og registre hos PST. En vanlig misforståelse er at publikum trodde at de tilsatte i sekretariatet var tilsatt i politiet, noe de altså ikke var.
Arbeidet med innsynsutvalget skulle vært avsluttet våren 2007 men grunnet antallet søkere og hvor omfattende enkelte saker har vært ble utvalgets arbeid avsluttet formelt den 31. desember 2007.
Innsynsloven er opphevet med virkning fra 1. januar 2008
Lewis (TV-serie)
Lewis er en britisk kriminalserie som gikk på ITV fra 2007 til 2015 og er en spin-off av den britiske krimserien Inspektør Morse. Hovedrollen som politietterforsker Lewis spilles av Kevin Whately. Handlingen er lagt til Oxford.
Om serien
Pilotepisoden, «Reputation», ble sendt i England i januar 2006. Den hadde et seertall på over elleve millioner, noe som gjorde den til ITVs mest populære dramaserie i 2006. Serien ble avsluttet etter 33 episoder. En del av årsaken til at serien ble avsluttet skal være at Whately ikke ville lage flere episoder enn Inspektør Morse, som det også ble laget 33 episoder av.
Serien gikk på NRKs Detektimen for første gang i 2008. Pilotepisoden ble imidlertid sendt på NRK allerede lille julaften 2006.
Seriens musikk ble komponert av Barrington Pheloung, som også står bak musikken i seriene Inspektør Morse og Endeavour.
15. februar
15. februar er den 46. dagen i året. Det er 319 dager igjen av året, 320 i skuddår.
Fødsler
Se flere som er født 15. februar i Kategori:Fødsler 15. februar.
Dødsfall
Se flere som døde 15. februar i Kategori:Dødsfall 15. februar.
Sperreballong
I 1938 opprettet Storbritannia en ballongkommando for å beskytte viktige mål som industriområder og havner. Sperreballonger ble tatt i bruk som forsvar mot stupbombere på høyder opp til 5 000 fot (1 500 meter), noe som skulle tvinge de opp i høyden hvor luftvernkanoner kunne beskyte dem mer effektivt da luftvernkanoner kunne ikke traversere raskt nok til å følge flymål i lavere høyde. Midtveis ut i 1940 var det 1 400 ballonger i bruk, en tredjedel av dem i London-området.
Selv om stupbombere var svært ødeleggende mot forsvarsløse mål, slik som Gernika og Rotterdam, var de svært sårbare ovenfor jagerfly, og det var britenes effektive Royal Air Force som tvang tyskerne til å gå over til høytflyvende bombere. Bruken av sperreballonger fikk da liten konsekvens, men fortsatte å bli produsert og satt i tjeneste fram til det var omtrent 3 000 i bruk i 1944. De hadde en begrenset virkning mot V1-rakettene, som vanligvis fløy på rundt 2 000 fot (600 meter) eller lavere, men som hadde vaierklippere på vingene for å beskytte de mot ballongene. 231 V1 ble stoppet av sperreballonger ifølge offisielle britiske kilder.
Mange bombefly var utrustet med innretninger for å klippe sperreballongkabler. Britene brukte et stort antall ballonger slik at det nasjonalsosialistiske Tyskland utviklet de beste kabelklipperne. De besto av små C-formede innretninger på vingenes framkant, og når en kabel gled langs vingen etter å ha truffet den, utløste den en liten sprengladning som drev et blad gjennom kabelen. Britiske bombefly hadde også sine innretninger, selv om tyskerne brukte få sperreballonger.
Britene innførte to forbedringer på sine ballonger. De første kaltes Double Parachute Link (DPL) (dobbelt fallskjermlenke) og Double Parachute/Ripping (DP/R) (dobbelt fallskjerm/løsrivning). Den første besto av en innretning som sprengte løs en del av kabelen når et bombefly traff den, og i hver ende av kabelsegmentet hang det en fallskjerm. Denne belastet bombeflyet såpass med økt vekt og drag slik at det styrtet. Den andre skulle uskadeliggjøre ballongen hvis den slet seg: En fallskjerm i kabelen ble utløst slik at kabelen falt kontrollert til bakken, og en bit av ballongen ble revet løs slik at denne mistet gass og sank til jorden.
Road
Road var et hardrock-band fra Oslo, etablert tidlig på 1980-tallet.
Bandet var et typisk turnéband som reiste Norge rundt og hadde enormt med spillejobber i årene de holdt på. På debutalbumet This Is Just Rock’n’Roll fra 1983 deltok tidligere Junipher Greene-medlem Jørun Bøgeberg på bass og vokal, Jon Berg og Eivind Aarset på gitar, samt Willy Bendiksen på trommer. Det siste albumet de ga ut var Breaking Out (1986), og bandet ble oppløst kort tid etter.
Bøgeberg spilte i flere band etter Road og var fast bassist hos a-ha fra 1990 til 1994. Han deltok på turnéer og på to musikkalbum med a-ha. Bendiksen har spilt med The Snakes og sitt eget band Wild Willy's Gang, samt spilt med Jorn siden 2000. Berg gikk til Backstreet Girls, og Aarset har blitt en anerkjent jazzmusiker og har vært studiomusiker for en rekke kjente norske artister. Ringsby har spilt i en rekke band, blant annet TinDrum, TNT, samt The Snakes og Jorn sammen med Bendiksen. Han spiller idag i Vestlandsfanden. Han har fra 2013 erstattet Victor Borge i TNT. Pedersen har vært lenge aktiv innen teater og cabarét i Trondheim.
Charles Hard Townes
Charles Hard Townes (født 28. juli 1915 i Greenville i Sør-Carolina, død 27. januar 2015 i Oakland) var en amerikansk fysiker og nobelprisvinner.
Slag (krig)
Et slag i militær sammenheng viser til et sammenstøt mellom to fiendtlige styrker, som regel i stor skala med mange soldater innblandet. Hensikten med et slag kan som regel være å finne ut hvilken hær som er sterkest, slik at denne parten kan vinne krigen. Slaget kan også utkjempes for erobring av et ettertraktet område. Dette området er som oftest av taktisk og/eller strategisk betydning. Det skilles mellom sjøslag, som skjer til sjøs, og feltslag, som foregår på landjorda. I moderne tid har også luftslag mellom krigsfly blitt en viktig del av krigføringen.
Avgjørende slag går inn i historien som definerte hendelser. Slaget ved Stiklestad blir av den grunn ofte omtalt som innføringen av kristendommen i Norge, mens slaget ved Hastings markerer begynnelsen på normannerherredømmet i England. Slaget om Stalingrad blir definitivt betraktet som vendepunktet på østfronten under andre verdenskrig.
OpenSUSE
openSUSE (IFA: /ˌoʊpənˈsuːzə/ ), tidligere kalt SUSE Linux og SuSE Linux Professional, er en Linuxdistribusjon som blir sponset av SUSE Software Solutions Germany GmbH (tidligere SUSE Linux GmbH) og andre selskaper. Den er vidt utbredt i verden. Fokus på utviklingen ligger på å skape fri og åpen kildekode for programmerere og systemadministratorer, og et brukervennlig skrivebordsmiljø og tjenere med som er rike på egenskaper.
openSUSE kommer i to utgaver, Tumbleweed og Leap. Tumbleweed mottar jevnlig oppdateringer, og har som regel alltid nyeste versjoner av programvare og kernel tilgjenglig i repoene. Leap derimot, fokuserer på et mer stabilt system, som er beregnet for å kjøre i lang tid uten nedetid, hvor det er mye lenger mellom systemoppdateringer. Begge versjoner er stabile, men Leap har ofte kun eldre programvare tilgjenglig i repoene.
Sunnmørsalpane Skiarena Fjellseter
Sunnmørsalpane Skiarena Fjellsæter er et skianlegg som ligger i Sykkylven kommune i Møre og Romsdal. Anlegget består av 4 skitrekk og flere nedfarter. I tillegg er der 10-talls kilometer med maskinlaget langrennsspor. I Fjellsæterstova er der servering av mat og drikke. I tillegg er det hytteutleie i området. Anlegget ligger ikke langt unna turmål som Urfjellet, Langfjellet, Ausekaret, Hammersettindane og Borgundkollen og ca. 40 km fra Ålesund.
Inglefieldbukta
Inglefieldbukta er en 3 km bred bukt på vestsiden av Storfjorden, i Heer Land på Spitsbergen, Svalbard. Bukta avgrenses i nord av Blokkøyra-morenen under Rjurikfjellet (573 m), og i sør av enden av morenen før Teiknarneset under Arnesenbreen. I botnen av bukta munner Inglefieldbreen ut i havet. Fjellsidene er bratte i nord, i sør er det breelv-morener som stikker ut i havet som et utskutt delta.
Bukta er oppkalt etter Sir Edward Augustus Inglefield (1820–94), en britisk marineoffiser og oppdager.
Jiu
Jiu (ungarsk: Zsil, latin: Rabon) er en elv sør i Romania. Elvens kilde er nær Petroșani der elvene Jiul de Vest og Jiul de Est møtes.
Jiu renner sørover gjennom de rumenske fylkene Hunedoara, Gorj og Dolj før den munner ut i Donau 12 kilometer vest for fergestedet Bechet. Elven er 331 km lang og har et nedslagsfelt på 10 080 km².
Byer og landsbyer
Jiu renner fra kilden til munningen gjennom følgende byer: Petroșani (Jiul de Est), Lupeni (Jiul de Vest), Bumbești-Jiu, Turcinești, Târgu Jiu, Filiași og Craiova.
Den gylne rose
Den gylne rose er en pavelig utmerkelse. Den anses som en av de fornemste hedersbevisninger i Den katolske kirke.
Beskrivelse
Den gylne rose er utformet som en naturalistisk rose med stilk, blader, knopper og blomster og er laget i gull. Rosen kan også være besatt med edelstener, i særdeleshet safirer. Den kan også utstyres med vase. Tildeling av Den gylne rose skjer etter at rosen velsignes, salves og påføres røkelse i en seremoni som avholdes fjerde søndag i fastetiden, også kalt rosesøndag, midtfaste eller laetare. Den kan deretter gis som utmerkelse til en særlig begunstiget person eller gis til en kirkelig institusjon eller samfunn.
De første eksempler på tildeling av en gyllen rose som hedersbevisning stammer fra pave Leo IXs tid (1049–54), da slike ble gitt til særlig begunstigede konger og fyrster. Valdemar Atterdag (1321-75) ble tildelt rosen da han besøkte paven i Avignon. I slike tilfeller kunne tildeling av den gylne rosen også ha politisk betydning. Etter 1759, da pave Klemens XIII ga Den gylne rose til dogen av Venezia, ble hedersbevisningen utelukkende gitt til katolske fyrster eller kirkelige institusjoner.
Under pave Benedikt XV (1914–22) stoppet tildelingene, men ble gjenopptatt under etterfølgeren pave Pius XI (1922–39). Velsignelsen av rosen finner sted hvert år. Rosen oppbevares i Vatikanet dersom ingen verdig mottaker er utpekt.
Phil Jagielka
Philip Nikodem «Phil» Jagielka (født 17. august 1982) er en engelsk fotballspiller som fra den 30. juni 2023 er klubbløs.
Han har tidligere spilt for Sheffield United FC.
Han kom til Everton fra Sheffield United FC i 2007.
Furuholmen
Furuholmen er et utfarts- og bevertningssted sørøst i Vestmarka i Bærum. Stedet har navn etter furua som står ved myra nedenfor. Det ligger på om lag 270 moh, og er lett tilgjengelig både fra Bærumssiden og Askersiden. Furuholmen ligger omtrent 750 meter nordvest for Gupu.
Furuholmen ble bygget som bolig i 1903-1905 av Ole og Gina Tjernsli. Ole var fra Sollihøgda og Gina f. Olsen fra Grosetløkka. Brødrene Anders og Ole Tjernsli kjøpte sammen Vestre Gupumarka i 1903 og østre del i 1912. I 1914 solgte de Gupumarka til Brukseier Lomsnes. Han var den første som hadde bil i traktene. Allerede tre år senere solgte han Gupumarka videre til Bærum kommune, som har eid stedet siden.
I 1914-1915 var det ingen fastboende, bare skogsfolk på Furuholmen. Fra 1918 til 1920 bodde Jonette og Olaf Sagbakken på Furuholmen. De drev litt servering. Da de flytta til Sagbakken, kom Jonettes søster Harriet og hennes mann Frithjof Ahlquist til Furuholmen. De hadde som nygifte bodd i Stormyra. Frithjof og Harriet drev Furuholmen som serverings- og overnattingssted helt fram til 1963.
Seiling under Sommer-OL 1960
Seileprogrammet under OL i Roma ble arrangert fra 29. august til 7. september i Napolibukta. Det ble konkurrert i fem forskjellige seileklasser.
Groven
Groven er et gardsnavn. Det er Grovengarder flere steder i Norge. Groven er også i bruk som etternavn. Navnet kommer av det norrøne substantivet gróf som har sammenheng med verbet grave. Der vann har gravd seg et stabilt fár eller ei løype i bakken, har det oppstått ei grov, dvs. et vassfar/et vannløp/en bekk. Groven er altså et ord for bekk. Personer med Groven som etternavn:
Groven er også navn på flere steder:
K7 Bulletin
K7 Bulletin, på handelshøyskolen kjent som «Bulle», er studentavisen ved Norges handelshøyskole. Avisen retter seg mot studentene i bergensområdet, med hovedvekt på handelshøyskolen. Avisen kommer ut hver 14. dag og er tilgjengelig ved de fleste utdanningssteder i Bergen. Avisens opplag er ca. 5000.
Stjørna Idrettslag
Stjørnas seniorlag i fotball for herrer spiller i 6. divisjon. Laget spiller sine hjemmekamper på Råkvåg stadion, også kalt Råkvåg gress eller gras.
K7 Bulletin
Avisen er høyskolens fremste nyhets- og rekreasjonsorgan, og skal følge retningslinjene for god presseetikk etter Vær Varsom-plakaten. Avisen ledes av et redaktørkollegium på tre personer, ansvarlig redaktør, nyhetsredaktør og magasinredaktør. I tillegg har avisen økonomiansvarlig og en rekke tillitsvalgte, både fotografer, grafikere og journalister.
Stjørna Idrettslag
Oppstart og krigstid (1932–1945)
Utenfor idretten støttet idrettslaget folkebiblioteket med innkjøp av bøker – dette på tross av en heller dårlig økonomi. Vinteren 1940 ble det arrangert et skirenn med påfølgende fest til støtte for Finland i deres kamp mot Sovjet under Vinterkrigen.
Maserati Kyalami
Maserati Kyalami er en bilmodell fra den italienske bilprodusenten Maserati, som ble produsert mellom 1976 og 1983. Modellen ble raskt satt i produksjon etter at Alejandro de Tomaso tok eierskap i selskapet.
K7 Bulletin
Redaktørstillingen innehas normalt for ett semester og redaktørene velges demokratisk ved åpent valg to ganger i året. I tillegg til redaktørene er en 30-40 journalister tilknyttet avisen. Alle jobber frivillig uten betaling.
Maserati Kyalami
De Tomaso tok designet fra De Tomaso Longchamp, tegnet av Tom Tjaarda hos Ghia, men lot Pietro Frua modifisere front og hekk, samt oppgradere interiøret (med blant annet nytt ratt og nye instrumenter), før bilen ble lansert som en ny modell fra Maserati.
Kyalami var en todørs, fireseters coupé, og ble lansert på bilutstillingen i Genève i 1976. Den var først tilgjengelig med Maseratis 4.2-liters V8-motor på 255 hestekrefter, og fra 1978 med en 4.9-liters V8-motor på 290 hk, begge koblet til en femtrinns manuell girkasse fra ZF eller en tretrinns automatisk girkasse. Mekanisk sett var modellen svært lik Quattroporte, som var tilgjengelig med samme motorer og girkasser.
Alt i alt ble 155 eksemplarer bygget mellom 1976 og 1983.
K7 Bulletin
Avisen er delt opp i en nyhets- og magasindel. På baksiden har humoristiske «Morgendagens Næringsliv» sin faste spalte.
Avisen produseres gjennom et samarbeid mellom tre av studentforeningens underutvalg, Grafisk NHHS, Foto NHHS og K7 Bulletin selv, som holder til i studentforeningens største lokaler, Mediesenteret
Avisens inntekter kommer fra annonsesalg i tillegg til støtte fra Velferdstinget.
Stjørna Idrettslag
Etterkrigstid (1945–1960)
12. august 1945 ble den tradisjonsrike stafetten Stjørnastafetten arrangert for første gang. Siden har stafetten blitt arrangert omtrent hvert år, og er dermed et av Fosens eldste gjenværende idrettsarrangement. Det er dessuten Fosens eneste løpestafett.
Etter oppstarten var det lenge stor etterspørsel etter en idrettsbane i Sørfjorden. Planene idrettslaget hadde ble lagt på is da kommunen vedtok å bygge Mælan skole med tilhørende idrettsplass. Idrettsplassen ble imidlertid ikke bygget ferdig før langt inn i 1950-årene. I mellomtiden ble øyrene mellom Mælan og Husby brukt, men aktivitetene måtte tilpasses etter oversvømmelser som følge av flo.
Sammenslåing og fotballbane (1960–1993)
Under storhetstiden på 1960- og 70-tallet var det flere sterke friidrettsutøvere i idrettslaget. 5. juli 1973 ble Råkvåg Idrettslag innlemmet i Stjørna, og utøvere fra Råkvåg og Selnes ble etterhvert sterkere representert i medlemsmassen. I 1979 deltok Stjørna med et lag i Holmenkollstafetten for første gang. I denne perioden var mellom- og langdistanseløperen Åge Frengen en av Trøndelags beste, mens i kast gjorde Anders Refsnes seg bemerket langt utover kretsnivå.
Fotballbanen på Råkvåg stadion sto ferdig på slutten av 70-tallet, og fotballen fikk etterhvert størst fokus med både aldersbestemte lag og seniorlag. Seniorlagene ble på grunn av fraflytting og spilleroverganger avviklet etter 1991-sesongen. Fra 1973 til 1993 hadde Stjørna i tillegg aldersbestemte jentelag i håndball.
Bueskyting, basket og seniorfotball (1993–)
Grunnet minkende rekruttering av spillere, har det i nyere tid blitt gjennomført samarbeid med naboklubben HIL/Fevåg om diverse aldersbestemte lag på både gutte- og jentesiden.
Det har etterhvert også kommet nye idretter til. Utover 2000-tallet var det mye aktivitet i bueskyttergruppa, og utøvere fra Stjørna markerte seg med flere medaljer fra nasjonale mesterskap. Frank Bjørkvik og Ole Emil Enebakk har begge blitt kronet som norgesmestere i sine klasser.
1. oktober 2012 ble Stjørna Sailors Basketball Team etablert som en del av idrettslaget, og ble med det første basketballag fra Fosen. Laget har et ønske om å være en pådriver for oppstart av serie og turneringer for basket på halvøya.
Mot slutten av 2010-tallet har det vært en gryende interesse, både innen- og utenbygds, for å etablere et nytt seniorlag i fotballavdelingen. Budskapet i idrettslagets formålsparagraf om kameratskap har vært en viktig faktor for denne interessen. 1. november 2019 ble det, etter initiativ fra Ørjan Stormo, igjen startet opp et seniorlag for herrer i Stjørna. Ørjans far, Endre Stormo, ble utnevnt til det gjenoppståtte lagets første hovedtrener. Laget kommer til å starte seriespill i 2020 på det laveste nivået i det norske seriehierarkiet, som i Trøndelag vil bety 6. divisjon. Koronapandemien har ført til at comebacket etter 29 år uten seniorlag i regi av idrettslaget har blitt ytterligere utsatt.